2017. gada 14. jūnijā Rīkojums Nr. 315

Rīgā (prot. Nr. 30 29. §)

**Par finansējuma pārdali Tieslietu ministrijai no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 07.00.00 "Tiesu spriedumu izpilde"**

1. Pamatojoties uz likuma "Par valsts budžetu 2017. gadam" 57. pantu, pārdalīt finansējumu no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 07.00.00 "Tiesu spriedumu izpilde" uz Tieslietu ministrijas budžeta apakšprogrammu 04.01.00 "Ieslodzījuma vietas" 975 442 *euro* apmērā, lai segtu izdevumus, kas saistīti ar darba samaksas pārrēķinu amatpersonām ar speciālajām dienesta pakāpēm par laikposmu no 2014. gada 16. jūnija līdz 2016. gada 15. jūnijam sakarā ar Latvijas Republikas Augstākās tiesas Administratīvo lietu departamenta 2016. gada 16. jūnija spriedumu administratīvajā lietā Nr. A420535212.

2. Tieslietu ministrijai normatīvajos aktos noteiktajā kārtībā iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

Ministru prezidents Māris Kučinskis

Tieslietu ministrs Dzintars Rasnačs